# Jurnalul Oficial C 380I/2021

| | ISSN 1977-1029 |
| --- | --- |
| Jurnalul Oficial
  al Uniunii Europene | C 380I |
| | |
| Ediţia în limba română | Comunicări şi informări | Anul 6420 septembrie 2021 |

ISSN 1977-1029

Jurnalul Oficial

al Uniunii Europene

C 380I

Ediţia în limba română

Comunicări şi informări

Anul 6420 septembrie 2021

---

| Cuprins | Pagina |
| --- | --- |
| | II   Comunicări |
| | COMUNICĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE |
| | Consiliu |
| 2021/C 380 I/01 | Declarația Parlamentului European privind suspendarea asistenței acordate în temeiul Instrumentului de asistență pentru preaderare (IPA III) | 1 |
| 2021/C 380 I/02 | Declarația Parlamentului European privind Decizia 2010/427/UE a Consiliului și coordonarea strategică | 2 |
| 2021/C 380 I/03 | Declarația Parlamentului European privind numele beneficiarilor | 3 |
| 2021/C 380 I/04 | Declarația Comisiei Europene privind un dialog geopolitic cu Parlamentul European referitor la Instrumentul de asistență pentru preaderare (IPA III) | 4 |
| 2021/C 380 I/05 | Declarația Comisiei Europene privind modularea/suspendarea asistenței prevăzute la articolul 8 alineatul (5) din Regulamentul (UE) 2021/1529 al Parlamentului European și al Consiliului de instituire a unui Instrument de asistență pentru preaderare (IPA III) | 5 |
| 2021/C 380 I/06 | Declarația Comisiei Europene privind caracterul consultativ al consiliilor strategice, astfel cum se prevede la articolul 12 din Regulamentul (UE) 2021/1529 al Parlamentului European și al Consiliului de instituire a unui instrument de asistență pentru preaderare (IPA III) | 6 |

Cuprins

Pagina

II   Comunicări

COMUNICĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Consiliu

2021/C 380 I/01

Declarația Parlamentului European privind suspendarea asistenței acordate în temeiul Instrumentului de asistență pentru preaderare (IPA III)

1

2021/C 380 I/02

Declarația Parlamentului European privind Decizia 2010/427/UE a Consiliului și coordonarea strategică

2

2021/C 380 I/03

Declarația Parlamentului European privind numele beneficiarilor

3

2021/C 380 I/04

Declarația Comisiei Europene privind un dialog geopolitic cu Parlamentul European referitor la Instrumentul de asistență pentru preaderare (IPA III)

4

2021/C 380 I/05

Declarația Comisiei Europene privind modularea/suspendarea asistenței prevăzute la articolul 8 alineatul (5) din Regulamentul (UE) 2021/1529 al Parlamentului European și al Consiliului de instituire a unui Instrument de asistență pentru preaderare (IPA III)

5

2021/C 380 I/06

Declarația Comisiei Europene privind caracterul consultativ al consiliilor strategice, astfel cum se prevede la articolul 12 din Regulamentul (UE) 2021/1529 al Parlamentului European și al Consiliului de instituire a unui instrument de asistență pentru preaderare (IPA III)

6

---

| RO | |
| --- | --- |

RO

---

II Comunicări

COMUNICĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Consiliu

| 20.9.2021 | RO | Jurnalul Oficial al Uniunii Europene | CI 380/1 |
| --- | --- | --- | --- |

20.9.2021

RO

Jurnalul Oficial al Uniunii Europene

CI 380/1

---

Declarația Parlamentului European privind suspendarea asistenței acordate în temeiul Instrumentului de asistență pentru preaderare (IPA III)

(2021/C 380 I/01)

Parlamentul European ia act de faptul că Regulamentul (UE) 2021/1529 de instituire a Instrumentului de asistență pentru preaderare (IPA III) cuprinde o referire generală privind posibilitatea suspendării asistenței fără a specifica baza concretă pentru o asemenea decizie. O astfel de suspendare a asistenței ar trebui pusă în aplicare în cazul degradării democrației, a drepturilor omului și a statului de drept de către un beneficiar menționat în anexa I.

Parlamentul European consideră că orice suspendare a asistenței acordate în temeiul acestui instrument ar modifica sistemul financiar global convenit în conformitate cu procedura legislativă ordinară. În calitate de colegiuitor și parte a autorității bugetare, Parlamentul European are, prin urmare, dreptul de a-și exercita pe deplin prerogativele sale în această privință, în cazul în care se adoptă o astfel de decizie.

---

| 20.9.2021 | RO | Jurnalul Oficial al Uniunii Europene | CI 380/2 |
| --- | --- | --- | --- |

20.9.2021

RO

Jurnalul Oficial al Uniunii Europene

CI 380/2

---

Declarația Parlamentului European privind Decizia 2010/427/UE a Consiliului și coordonarea strategică

(2021/C 380 I/02)

Parlamentul European constată că trimiterile la instrumentele de acțiune externă ale Uniunii de la articolul 9 din Decizia 2010/427/UE a Consiliului sunt caduce și, ca urmare, consideră că din motive de claritate juridică acest articol ar trebui actualizat, în conformitate cu procedura prevăzută la articolul 27 alineatul (3) din Tratatul privind Uniunea Europeană, pentru a ține seama de instrumentele de asistență externă ale Uniunii aplicabile în perioada CFM 2021-2027, și anume Instrumentul de vecinătate, cooperare pentru dezvoltare și cooperare internațională – „Europa globală”, Instrumentul de asistență pentru preaderare, Instrumentul european pentru cooperare internațională în materie de securitate nucleară și Decizia de asociere peste mări, cu includerea Groenlandei.

Parlamentul European îndeamnă Comisia și Serviciul European de Acțiune Externă (SEAE) să înființeze o structură de coordonare strategică alcătuită din toate serviciile pertinente ale Comisiei și ale SEAE pentru a asigura coerență, sinergii, transparență și răspundere în conformitate cu articolul 5 din Regulamentul (UE) 2021/947 de instituire a Instrumentului de vecinătate, cooperare pentru dezvoltare și cooperare internațională – „Europa globală” (1).

---

(1)  Regulamentul (UE) 2021/947 al Parlamentului European și al Consiliului din 9 iunie 2021 de instituire a Instrumentului de vecinătate, cooperare pentru dezvoltare și cooperare internațională - „Europa globală”, de modificare și abrogare a Deciziei nr. 466/2014/UE și de abrogare a Regulamentului (UE) 2017/1601 și a Regulamentului (CE, Euratom) nr. 480/2009 al Consiliului (JO L 209, 14.6.2021, p. 1).

---

| 20.9.2021 | RO | Jurnalul Oficial al Uniunii Europene | CI 380/3 |
| --- | --- | --- | --- |

20.9.2021

RO

Jurnalul Oficial al Uniunii Europene

CI 380/3

---

Declarația Parlamentului European privind numele beneficiarilor

(2021/C 380 I/03)

Parlamentul European ia act de faptul că anexa I la Regulamentul (UE) 2021/1529 de instituire a Instrumentului de asistență pentru preaderare (IPA III) se referă la beneficiarii admisibili pentru finanțare în cadrul acestui instrument. Parlamentul European consideră că numele constituționale se utilizează pentru beneficiarii enumerați, iar Kosovo ar trebui să fie menționat sub denumirea de „Republica Kosovo”.

---

| 20.9.2021 | RO | Jurnalul Oficial al Uniunii Europene | CI 380/4 |
| --- | --- | --- | --- |

20.9.2021

RO

Jurnalul Oficial al Uniunii Europene

CI 380/4

---

Declarația Comisiei Europene privind un dialog geopolitic cu Parlamentul European referitor la Instrumentul de asistență pentru preaderare (IPA III)

(2021/C 380 I/04)

Comisia Europeană, conștientă de funcțiile de control politic ale Parlamentului European prevăzute la articolul 14 din Tratatul privind Uniunea Europeană, se angajează să poarte un dialog geopolitic la nivel înalt între cele două instituții cu privire la punerea în aplicare a Regulamentului (UE) 2021/1529 al Parlamentului European și al Consiliului de instituire a unui instrument de asistență pentru preaderare (IPA III). Acest dialog ar trebui să permită schimburi cu Parlamentul European, ale cărui poziții privind punerea în aplicare a IPA III vor fi pe deplin luate în considerare, cu respectarea deplină a capacității Comisiei de a pune în aplicare instrumentul, în conformitate cu responsabilitățile sale instituționale.

Dialogul geopolitic se va axa pe orientările generale privind punerea în aplicare a IPA III, inclusiv privind programarea dinaintea adoptării cadrului de programare al IPA III și a documentelor de programare, precum și privind subiecte specifice, cum ar fi suspendarea asistenței acordate unui beneficiar atunci când acesta persistă în nerespectarea principiilor democrației, statului de drept, bunei guvernanțe, respectării drepturilor omului și a libertăților fundamentale.

Dialogul geopolitic va fi structurat după cum urmează:

| i) | un dialog la nivel înalt între comisarul pentru vecinătate și extindere, în numele Comisiei, și Parlamentul European; |
| --- | --- |

i)

un dialog la nivel înalt între comisarul pentru vecinătate și extindere, în numele Comisiei, și Parlamentul European;

| ii) | un dialog permanent la nivel de înalți funcționari cu grupurile de lucru AFET pentru a asigura o pregătire adecvată a dialogului la nivel înalt și întreprinderea unor acțiuni subsecvente corespunzătoare. |
| --- | --- |

ii)

un dialog permanent la nivel de înalți funcționari cu grupurile de lucru AFET pentru a asigura o pregătire adecvată a dialogului la nivel înalt și întreprinderea unor acțiuni subsecvente corespunzătoare.

Dialogul la nivel înalt va avea loc cel puțin de două ori pe an. Una dintre reuniuni poate coincide cu prezentarea de către Comisie a proiectului de buget anual.

---

| 20.9.2021 | RO | Jurnalul Oficial al Uniunii Europene | CI 380/5 |
| --- | --- | --- | --- |

20.9.2021

RO

Jurnalul Oficial al Uniunii Europene

CI 380/5

---

Declarația Comisiei Europene privind modularea/suspendarea asistenței prevăzute la articolul 8 alineatul (5) din Regulamentul (UE) 2021/1529 al Parlamentului European și al Consiliului de instituire a unui Instrument de asistență pentru preaderare (IPA III)

(2021/C 380 I/05)

Comisia Europeană consideră că dispoziția de la articolul 8 alineatul (5) respectă competențele Comisiei în ceea ce privește punerea în aplicare a programelor Uniunii și a bugetului Uniunii în general, atât timp cât nu aduce atingere competențelor conferite Comisiei prin tratate și prin Regulamentul financiar de a suspenda asistența acordată de Uniune țărilor terțe.

---

| 20.9.2021 | RO | Jurnalul Oficial al Uniunii Europene | CI 380/6 |
| --- | --- | --- | --- |

20.9.2021

RO

Jurnalul Oficial al Uniunii Europene

CI 380/6

---

Declarația Comisiei Europene privind caracterul consultativ al consiliilor strategice, astfel cum se prevede la articolul 12 din Regulamentul (UE) 2021/1529 al Parlamentului European și al Consiliului de instituire a unui instrument de asistență pentru preaderare (IPA III)

(2021/C 380 I/06)

Comisia Europeană reamintește că, astfel cum se prevede la articolul 12 din Regulamentul IPA III, consiliul strategic al Cadrului de investiții pentru Balcanii de Vest (CIBV) este un organism consultativ al Comisiei. Această precizare este aliniată la articolul 33 din Regulamentul (UE) 2021/947 al Parlamentului European și al Consiliului din 9 iunie 2021 privind IVCDCI/Europa globală, care se referă la consiliile strategice ale CIBV și FEDD+. Aceste consilii strategice nu au competențe decizionale în contextul execuției bugetului UE. Regulamentul de procedură al consiliului strategic al CIBV va fi stabilit pe această bază.

---